stanford-oval/wikipedia huggingface dataset:
ยาระงับปวด

ยาระงับปวด ยาบรรเทาปวด หรือ ยาแก้ปวด (อังกฤษ: analgesic หรือ painkiller) เป็นยาใด ๆ ในกลุ่มยาที่ใช้ระงับความเจ็บปวด มีผลหลายทางทั้งระบบประสาทส่วนปลาย (peripheral nervous system) และระบบประสาทส่วนกลาง (central nervous system) ประกอบด้วย
พาราเซตามอล (acetaminophen)
เอ็นเซด (nonsteroidal anti-inflammatory drug-NSAIDs) เช่น ซาลิไซเลต
นาร์โคติก (narcotic drugs) เช่น มอร์ฟีน
ยาสังเคราะห์ที่มีคุณสมบัติทำให้เสพติด เช่น ทรามาดอล (tramadol)
ยาที่ไม่จัดว่าเป็นยาระงับปวดแต่ใช้รักษาอาการเจ็บทางประสาทได้แก่
ไตรไซคลิก แอนตี้ดีเพรสแซนต์ (tricyclic antidepressants)
แอนตี้คอนวัลแซนต์ (anticonvulsant)
ขั้นตอนของการบรรเทาปวด

ตามคำแนะนำขององค์การอนามัยโลก (WHO) เมื่อปี ค.ศ. 1990 แนะนำว่าให้ใช้ยาบรรทาปวดอย่างอ่อนก่อน จนกระทั่งใช้ไม่ได้ผลแล้วจึงค่อยใช้ยาที่แรงขึ้นเป็นขั้นบันไดดังนี้
ขั้นตอนแรกให้ใช้ พาราเซตามอล (500 มิลลิกรัม ถึง 1 กรัม ทุก 4-6 ชม.)
ขั้นตอนที่สองให้ใช้ยาในขั้นตอนแรกร่วมกับ เอ็นเซด (เช่น ไอบูโปรเฟน) หรือโอปิออยด์อย่างอ่อน (เช่น โคดีอีน)
ขั้นตอนที่สามให้ใช้ โอปิออยด์อย่างแรง (เช่น มอร์ฟีน, ออกซิโคโดน หรือ เฟนทานิล)
กลไกการออกฤทธิ์ > พาราเซตามอล และ เอ็นเซด

กลไกการออกฤทธิ์ของ พาราเซตามอล ยังไม่เป็นที่เข้าใจชัดเจน แต่ของ แอสไพริน และ เอ็นเซด คือ มันจะไปยับยั้งการทำงานของไซโคลออกซิเจเนส (cyclooxygenase) ทำให้ร่างกายลดการผลิตโปรสตาแกลนดิน เป็นผลให้ลดความเจ็บปวดและการอักเสบ ซึ่งตรงข้ามกับ พาราเซตามอล และ โอปิออยด์
กลไกการออกฤทธิ์ > โอปิแอต และ มอร์ฟิโนมิเมติกส์

ทรามาดอล และ บูปรีนอร์ฟิน มีผลกระตุ้นบางส่วน ที่ โอปิออยด์ รีเซพเตอร์
ยาเบื่อหนู

กับดับหนูที่มียาเบื่อหนู (ประเทศเยอรมนี, ค.ศ. 2010)
ยาเบื่อหนู (อังกฤษ: rodenticide) เป็นสารเคมีที่ใช้ในการควบคุมสัตว์รังควาน ซึ่งถูกผลิตและจัดจำหน่ายโดยมีวัตถุประสงค์หลักเพื่อฆ่าสัตว์ฟันแทะ
ยาเบื่อหนูบางชนิดฆ่าสัตว์ฟันแทะทันทีเมื่อสัมผัส ในขณะที่สารบางชนิดอื่นต้องถูกสัมผัสมากกว่าหนึ่งครั้งถึงจะแสดงผล สัตว์ฟันแทะมักจะไม่กินอาหารที่แปลกใหม่ (สะท้อนกับการปรับตัวของสัตว์ฟันแทะที่ไม่สามารถอาเจียนอาหาร) แต่จะชิม รอและสังเกตว่าอาหารที่กินทำให้ตัวสัตว์เองหรือสัตว์อื่นป่วยหรือไม่ โดยพฤติกรรมการเข็ดขยาดต่อสารพิษ (poison shyness) ของสัตว์จะถูกรับมือด้วยสารพิษที่มีผลกับสัตว์เมื่อสัมผัสหลายครั้ง
นอกจากยาเบื่อหนูยังเป็นสารที่ก่อพิษโดยตรงกับสัตว์เลี้ยงลูกด้วยนมเช่น สุนัข แมว และมนุษย์  สารเคมีกำจัดหนูยังสามารถก่อพิษทางอ้อมให้แก่สัตว์ที่ล่าหรือกินซากสัตว์ฟันแทะที่ตายจากสารเคมีกำจัดหนู
แบบใช้สารเคมี > ยาต้านการแข็งตัวของเลือด

ยาต้านการแข็งตัวของเลือด (anticoagulant) มีความหมายคือสารที่ได้รับหลายครั้ง (ฆ่าสัตว์หลังจากหนึ่งถึงสองอาทิตย์ที่กินสารในปริมาณอันตราย มักไม่เร็วกว่านี้) การได้รับสารเพียงครั้งเดียว (ยารุ่นที่สอง) หรือหลายครั้ง (ยารุ่นที่หนึ่ง) ซึ่งทำหน้าที่ในกีดกันวงจรของวิตามินเคและก่อให้เกิดข้อบงพร่องในการผลิตสารที่มีผลของการให้เลือดแข็งตัว โดยส่วนใหญ่คือโพรทรอมบิน (prothrombin) โปรคอนเวอร์ติน (proconvertin)
นอกจากการก่อความบกพร่องในระบบอาหารแล้ว สารยาต้านการแข็งตัวของเลือด 4-ไฮดรอกซีคูมาริน (4-hydroxycoumarin) 4-ไธโอโครมเมนอน (4-thiochromenone) และอินดานไดโอน (indandione) ยังสามารถสร้างความเสียหายให้แก่หลอดเลือดฝอยเมื่อสัตว์กินสารเป็นจำนวนมาก โดยสารนี้ทำให้การผ่านของสารอื่น ๆ ในเส้นเลือดง่ายขึ้น จนกระทั่งเกิดการตกเลือดภายใน ผลกระทบเหล่านี้เกิดขึ้นเรื่อยในเวลาหลายวัน จนกระทั่งเมื่อถึงการก่อพิษขั้นสุดท้าย สัตว์ฟันแทะจะเหนื่อยล้าและล้มลงเนื่องจากภาวะของเหลวในกระแสเลือดลดลงหรือโลหิตจาง และตายอย่างสงบ ข้อสงสัยเกี่ยวกับการใช้สารเหล่านี้เพื่อกำจัดสัตว์ฟันแทะเป็นวิธีที่ปรานีหรือไม่ ได้รับความสนใจมากยิ่งขึ้น
ข้อได้เปรียบของการใช้ยาต้านการแข็งตัวของเลือดเพื่อกำจัดหนูคือระยะเวลาสำหรับสารพิษที่ออกฤทธิ์และฆ่าสัตว์ ซึ่งหมายความว่าสัตว์ฟันแทะจะไม่รู้ตัวว่าสารพาที่กินเป็นสิ่งที่ก่อความเสียหายภายในร่างกายของมันเอง
สารยาต้านการแข็งตัวของเลือดรุ่นแรกมักจะมีความเป็นพิษน้อยกว่ารุ่นสอง โดยการที่จะให้สารนั้นมีฤทธิ์ได้ สารจะต้องมีความเข้มข้นที่สูง (มักจะอยู่ประมาณร้อยล่ะ 0.1-0.005 ) และต้องถูกกินเป็นบ่อยครั้งเพื่อที่จะให้สารพิษนั้นสะสมในระดับอันตราย
สารยาต้านการแข็งตัวของเลือดรุ่นสองมักมีความเป็นพิษมากกว่ารุ่นแรก โดยสารรุ่นนี้สามารถถูกใช้งานโดยมีความเข้มข้นต่ำ (มักจะอยู่ประมาณร้อยล่ะ 0.005-0.001) และเป็นพิษพอที่สัตว์ฟันแทะกินครั้งเดียวแล้วมีผลกระทบ นอกจากนี้แล้วสารรุ่นนี้ยังสามารถใช้เพื่อรับมือสัตว์ฟันแทะที่ดื้อยารุ่นแรก
วิตามินเค-1 สามารถใช้เพื่อเป็นยาแก้พิษสำหรับสัตว์เลี้ยงหรือมนุษย์ที่ได้รับยาต้านการแข็งตัวของเลือด สารพิษเหล่านี้ทำหน้าที่โดยปิดกั้นการทำงานของตับ และในกรณีที่อยู่ในขั้นติดพิษที่สูง ร่างกายจะไม่มีสารที่มีผลของการให้เลือดแข็งตัวหลายชนิด และปริมาณของเลือดที่หมุนเวียนจะหายไป เพราะฉะนั้นการให้เลือด (ซึ่งมีสารที่มีผลของการให้เลือดแข็งตัว) สามารถช่วยชีวิตสัตว์ที่ได้รับสารพิษได้
ยาโกเลฟ ยัค-28

ยาโกเลฟ ยัค-28  (อังกฤษ: Yakovlev Yak-28)  ยาโกเลฟ ยัค-28 เป็นเครื่องบินความเร็วเหนือเสียงเอนกประสงค์ องค์การนาโตกำหนดรหัสว่า ไฟร์บาร์ บริวเวอร์ และ เมสโตร บินครั้งแรกในวันที่ 5 มีนาคม ค.ศ. 1958 ปรากฏตัวเป็นครั้งแรกในงานสดงการบินตูชิโน ในปี  ค.ศ. 1961[ต้องการอ้างอิง]
รายละเอียด ยัค-28

ผู้สร้าง (โรงงานสร้างอากาศยานแห่งสหภาพโซเวียต) ปัจจุบันคือบริษัทยาโกเลฟ
ประเภท เจ๊ตขับไล่ทุกกาลอากาศ 2 ที่นั่งเรียงกัน (ไฟร์บาร์)
เจ๊ตโจมตีทางยุทธวิธี 2 ที่นั่งเรียงกัน (บริวเวอร์)
เครื่องยนต์ เทอร์โบเจ๊ต ตูมันสกาย อาร์-11 ให้แรงขับ 5,956 กิโลกรัม เมื่อใช้สันดาปท้าย  2 เครื่อง
กางปีก 12.95 เมตร
ยาว 21.65 เมตร
สูง 3.65 เมตร
พื้นที่ปีก 37 ตารางเมตร
น้ำหนักวิ่งขึ้นสูงสุด 15,875 กิโลกรัม
อัตราเร็วขั้นสูง 1.1 มัค ที่ระยะสูง 10,670 เมตร
อัตราเร็วเดินทาง 920 กิโลเมตร
พิสัยบินไกลสุด 1,930-2,575 กิโลเมตร
อาวุธ อาวุธปล่อยอากาศสู่อากาศ อแนบ ที่ใต้ปีกข้างละนัด
ยานลำเลียงพลทหารราบเอ็ม1126

|  ยานลำเลียงพลทหารราบเอ็ม1126  |
| --- | --- |
ยานลำเลียงพลทหารราบสไตรเกอร์
ข้อมูลจำเพาะ
มวล: 16.47 ตัน (18.12 น้ำหนักตันขนาดเล็ก)
ความยาว: 6.95 m (22 ft 10 in)
ความกว้าง: 2.72 m (8 ft 11 in)
ความสูง: 2.64 m (8 ft 8 in)
ลูกเรือ: 2+9 นาย

เกราะ: กันกระสุนขนาด 14.5 มม.
อาวุธหลัก: เอ็ม 2 บราวนิง กระสุนขนาด 0.5 นิ้ว (12.7 มม.) หรือ เครื่องยิงลูกระเบิดเอ็มเค 19 ลูกระเบิดขนาด 40 มม. หรือเครื่องยิงลูกระเบิดควันเอ็ม 6 สี่กระบอกติดตั้งในสถานีอาวุธควบคุมระยะไกล (ไอซีวี)
อาวุธรอง: เอ็ม 2 บราวนิง 0.5 นิ้ว และปืนกลเอ็ม 240 กระสุนขนาด 7.62 มม. (เอ็มจีเอส)
เครื่องยนต์: เครื่องกำเนิดไฟฟ้าดีเซล ขนาด 260 กิโลวัตต์ (350 แรงม้า)
กำลัง/น้ำหนัก: รถรบทหารราบ: 15.8 กิโลวัตต์/ชั่วโมง (19.3 แรงม้า/น้ำหนักตันขนาดเล็ก)
กันสะเทือน: 8 ล้อยางกับแหนบไฮโดรสตรัต
พิสัยปฏิบัติการ: 500 km (310 mi)
ความเร็ว: 100 km/h (62 mph)
ยานลำเลียงพลทหารราบเอ็ม1126 (อังกฤษ: M1126 Infantry Carrier Vehicle) เป็นรถลำเลียงพลหุ้มเกราะและเป็นส่วนหนึ่งของตระกูลยานยนต์สไตรเกอร์ (ที่ได้มาจากแอลเอวี III ของแคนาดา/โมวักปิรันยา IIIH 8 ล้อของสวิตเซอร์แลนด์) ใช้โดยกองทัพบกสหรัฐและกองทัพบกไทย
ภาพรวม

ยานลำเลียงพลทหารราบที่ให้การป้องกันระหว่างการเคลื่อนย้าย และในระหว่างการโจมตีหลังลงจากยานพาหนะ รวมถึงสนับสนุนการยิงสำหรับกองทหารราบ สไตรเกอร์เป็นรถขับเคลื่อนสี่ล้อซึ่งทำงานเต็มเวลา, ระบบขับเคลื่อนแปดล้อโดยการคัดเลือก ยานเกราะมีน้ำหนักประมาณ 19 ตันซึ่งลำเลียงทหารราบพร้อมอุปกรณ์ บนถนนลาดยางยานพาหนะสามารถบรรลุความเร็ว 62 ไมล์ต่อชั่วโมงโดยไม่มีเครื่องควบคุมความเร็วของเครื่องยนต์ และ 35 ไมล์ต่อชั่วโมง (56 กิโลเมตรต่อชั่วโมง) กับเครื่องควบคุมความเร็วของเครื่องยนต์[ต้องการอ้างอิง]
ยานลำเลียงทหารราบเบื้องต้น (ICV) ให้การป้องกันหุ้มเกราะสำหรับลูกเรือสองคนและทหารเก้านาย
ระบบสื่อสารดิจิตอล

ผู้บัญชาการของยานพาหนะมีระบบการสื่อสารแบบดิจิตอล เอฟบีซีบี 2 (Force XXI Battle Command Brigade and Below) ที่ช่วยการสื่อสารระหว่างยานพาหนะผ่านการส่งข้อความและเครือข่ายแผนที่ เช่นเดียวกับกองพัน แผนที่แสดงตำแหน่งของยานพาหนะทั้งหมดในสนามรบ และผู้บัญชาการสามารถทำเครื่องหมายตำแหน่งของกองกำลังศัตรูบนแผนที่ ซึ่งผู้บังคับการคนอื่นสามารถมองเห็นได้
อาวุธยุทธภัณฑ์

ยานลำเลียงพลทหารราบเอ็ม1126 มีสถานีอาวุธควบคุมระยะไกลพร้อมแท่นยึดอเนกประสงค์แบบอ่อน ซึ่งสามารถติดตั้งเอ็ม 2 บราวนิง กระสุนขนาด 0.5 นิ้ว, เครื่องยิงลูกระเบิดเอ็มเค 19 ลูกระเบิดขนาด 40 มม. หรือปืนกลเอ็ม 240 กระสุนขนาด 7.62×51 มม. นาโต นอกจากนี้ยังติดตั้งเครื่องยิงลูกระเบิดควันเอ็ม 6 จำนวนสี่กระบอก
เจ้าหน้าที่กองทัพบกวางแผนที่จะเพิ่มปืนยานลำเลียงพลทหารราบสไตรเกอร์ด้วยกระสุน 30 มม. ในสถานีอาวุธรีโมตขนาดลำกล้องกลาง (MCRWS) ของคองสแบร์กโปรเทคซิสเต็ม ซึ่งไม่ได้ขยายเข้าไปในห้องลูกเรือและใช้พื้นที่ รวมถึงสามารถโหลดได้จากด้านใน การทดสอบยิงเกิดขึ้นในผู้สาธิตสไตรเกอร์เมื่อวันที่ 19 กุมภาพันธ์ ค.ศ. 2014 แสดงความร้ายแรงของพลังทำลายที่เพิ่มขึ้น และความแม่นยำมากกว่าปืนกลขนาดลำกล้อง 0.50 นิ้วขนาดมาตรฐานในช่วง 600–1,550 เมตร ส่วนปืนใหญ่ขนาดลำกล้อง 30 มม. สามารถโจมตีเป้าหมายได้ในระยะ 2,000 เมตร
หลังจากการทดสอบเปรียบเทียบของสถานีอาวุธควบคุมระยะไกลขนาดลำกล้องกลางคองสแบร์กที่ติดตั้งกับสไตรเกอร์ กองทัพบกสหรัฐได้อนุมัติเมื่อวันที่ 22 เมษายน ค.ศ. 2015 โดยจัดให้มีสไตรเกอร์ของกรมทหารม้าที่ 2 จำนวน 81 คัน ด้วยปืนใหญ่ขนาดลำกล้อง 30 มม. ตามการร้องขออัพเกรดความร้ายแรงของพลังทำลาย เพื่อเพิ่มความรุนแรงต่อยานเกราะเบาอื่น ๆ ในขณะที่ยังคงรักษาความได้เปรียบในการเคลื่อนที่ของล้อ การจัดให้มีสไตรเกอร์รุ่นแรกที่มีปืนเอ็มเค 44 บุชมาสเตอร์ II นั้นมีแผนจะเกิดขึ้นในอีกสองปีข้างหน้า ยานลำเลียงพลทหารราบที่ได้รับการอัพเกรดครั้งแรก ในชื่อเอ็กซ์เอ็ม 1296 "ดรากูน" ได้รับการส่งไปทดสอบเมื่อวันที่ 27 ตุลาคม ค.ศ. 2016 โดยเริ่มต้นลงสนามในเดือนพฤษภาคม ค.ศ. 2018 ดรากูน (ICVD) ซึ่งเป็นยานลำเลียงพลทหารราบชุดแรก ได้รับการส่งไปยังกรมทหารม้าที่ 2 ในประเทศเยอรมนีเมื่อวันที่ 8 ธันวาคม ค.ศ. 2017
ในเดือนเมษายน ค.ศ. 2019 ทางกองทัพบกตัดสินใจที่จะเพิ่มอาวุธปืนใหญ่แก่สามกองทัพน้อย ของยานยนต์สไตรเกอร์ ดีวีเอช ไอซีวีวีเอ1
ระเบียงภาพ

สถานีควบคุมภายในสำหรับสถานีอาวุธควบคุมระยะไกลโพรเท็กเตอร์ เอ็ม151 ในยานลำเลียงพลทหารราบสไตรเกอร์
สถานีอาวุธควบคุมระยะไกลบนยานลำเลียงพลทหารราบสไตรเกอร์
ยานลำเลียงพลทหารราบสไตรเกอร์ ขณะลาดตระเวนในประเทศอิรัก
ยานลำเลียงพลทหารราบดรากูน (ICVD) จากหน่วยทหารโกสต์ ฝูงบินที่ 2 กรมทหารม้าที่ 2 เฝ้าดูพื้นที่โจมตีจากตำแหน่งที่มั่นรบระหว่างการทดสอบปฏิบัติการสถานีอาวุธระยะไกลยานลำเลียงพลทหารราบดรากูน/คอมมอน ที่ติดตั้งขีปนาวุธแจฟลิน (CROWS-J) ที่ศูนย์เตรียมความพร้อมการดำเนินกลยุทธ์ร่วม (JMRC) โฮเฮ็นเฟิลส์ ประเทศเยอรมนี
ยาโกเลฟ ยัค-38

| ยัค-38 |
| --- | --- |

ข้อมูลทั่วไป
บทบาท: เครื่องบินขับไล่ขึ้นลงแนวดิ่ง
ชาติกำเนิด:  สหภาพโซเวียต
บริษัทผู้ผลิต: ยาโกเลฟ
สถานะ: ปลดประจำการ
ผู้ใช้งานหลัก: กองทัพเรือโซเวียต
จำนวนที่ผลิต: 231 ลำ
ประวัติ
เริ่มใช้งาน: พ.ศ. 2519
เที่ยวบินแรก: พ.ศ. 2514
พัฒนาจาก: ยาโกเลฟ ยัค-36
ยาโกเลฟ ยัค-38  (อังกฤษ: Yakovlev Yak-38, Forger) (นาโต้ใช้ชื่อรหัสว่าฟอร์จเจอร์) เป็นเครื่องบินรบขึ้นลงแนวดิ่ง (VTOL-Vertical Take Off and landing)  แบบแรกของสหภาพโซเวียต เครื่องต้นแบบเริ่มบินครั้งแรกในปีพ.ศ. 2514 และเริ่มประจำการบนเรือบรรทุกอากาศยานในปีพ.ศ. 2515
รายละเอียด ยัค-38

ผู้สร้าง โรงงานสร้างอากาศยานแห่งสหภาพโซเวียต ปัจจุบันคือสำนักงานยาโกเลฟ
ประเภท เจ๊ตขับไล่/โจมตี ขึ้นลงแนวดิ่ง (VTOL-Vertical Take Off and landing) ประจำเรือบรรทุกอากาศยาน ที่นั่งเดียว
เครื่องยนต์ เทอร์โบเจ๊ต ตูมันสกาย อาร์-28 วี-300 ให้แรงขับในแนวนอนให้กำลังเครื่องละ 8,000 กิโลกรัม 1 เครื่อง
เทอร์โบเจ๊ตให้แรงขับในแนวดิ่งให้กำลังเครื่องละ 3,600 กิโลกรัม 2 เครื่อง
กางปีก 7.32 เมตร
ยาว 16.37 เมตร
สูง 4.25 เมตร
พื้นที่ปีก 18.5 ตารางเมตร
น้ำหนักเปล่า 7,385 กิโลกรัม
อัตราเร็วสูงสุด 1,050 กิโลเมตร/ชั่วโมง
เพดานบิน 11,000 เมตร
รัศมีทำการรบ 1,300 กิโลเมตร
ยาร์เดนิต

พื้นที่ทำพิธีบัพติศมาริมแม่น้ำจอร์แดน river
พื้นที่พิธีบัพติศมายาร์เดนิตใกล้เบตเยราห์
ยาร์เดนิต (ฮีบรู: ירדנית) มีอีกชื่อว่า พื้นที่พิธีบัพติศมายาร์เดนิต (อังกฤษ: Yardenit Baptismal Site) เป็นพื้นที่ทำพิธีบัพติศมาริมแม่น้ำจอร์แดนในภูมิภาคกาลิลีของอิสราเอลตอนเหนือ ซึ่งผู้แสวงบุญชาวคริสต์เดินทางมาบ่อยครั้ง สถานที่นี้ตั้งอยู่ทางใต้ของปากแม่น้ำจากทะเลกาลิลี ใกล้ Kibbutz Kvutzat Kinneret ซึ่งเป็นเจ้าของและบริหารจัดการพื้นที่นี้
ประวัติ

ตามธรรมเนียมศาสนาคริสต์ เหตุการณ์พระเยซูทรงรับบัพติศมา (มัทธิว 3:13-17) เกิดขึ้นที่เบธานีฝั่งเหนือแม่น้ำจอร์แดน (อัลมัฆฏ็อส) เหนือทะเลเดดซีและทางตะวันออกของเจริโค อัลมัฆฏ็อสเป็นพื้นที่ทำพิธีบัพติศมาที่สำคัญที่สุดสำหรับผู้แสวงบุญมาหลายตวรรษ และมีการสร้างอารามและบ้านรับรองใกล้บริเวณนี้ ปัจจุบันอัลมัฆฏ็อสในประเทศจอร์แดนแสดงโครงสร้างทางศาสนายุคแรกที่เกี่ยวข้องกับพิธีบัพติศมาหรือการอาบน้ำทางศาสนา
นับตั้งแต่สงครามหกวัน ประเทศอิสราเอลเข้ายึดครองแม่น้ำจอร์แดนส่วนตะวันตก รวมถึงพื้นที่ตรงข้ามฝั่งจอร์แดนที่มีชื่อว่าก็อศรุลยะฮูด อย่างไรก็ตาม เนื่องจากกิจกรรมทางทหารและการขุดค้นในพื้นที่เวสต์แบงก์ กระทรวงการท่องเที่ยวอิสราเอลสถาปนายาร์เดนิตใน ค.ศ. 1981 เป็นพื้นที่แสวงบุญทางเลือก ยาร์เดนิตจึงกลายเป็นสถานที่รับบัพติศมาแห่งแรกที่ได้รับการควบคุมในอิสราเอล
ดังนั้น ยาร์เดนิตจึงดึงดูดผู้แสวงบุญและมีการสร้างศูนย์บริการนักท่องเที่ยว
ภาพ

ป้ายทางเข้า
โองการพันธสัญญาใหม่เกี่ยวกับพระเยซูทรงรับบัพติศมา
พิธีบัพติศมาที่ยาร์เดนิต
ดูเพิ่ม

ยอห์นผู้ให้บัพติศมา
ก็อศรุลยะฮูด
การท่องเที่ยวในประเทศอิสราเอล
ศาสนาคริสต์ในประเทศอิสราเอล
แหล่งข้อมูลอื่น

เว็บไซต์ทางการ
32°42′40″N 35°34′17″E﻿ / ﻿32.71111°N 35.57139°E﻿ / 32.71111; 35.57139
ยาเรน

| ยาเรน |
| --- | --- |
เขต
ทำเนียบรัฐบาลนาอูรู (ซ้าย) และอาคารรัฐสภานาอูรู (ขวา)
แผนที่ประเทศนาอูรู เขตยาเรนเน้นสีแดง
พิกัด: 0°32′51.72″S 166°55′15.12″E﻿ / ﻿0.5477000°S 166.9208667°E﻿ / -0.5477000; 166.9208667
ประเทศ:  นาอูรู
เขตเลือกตั้ง: ยาเรน
พื้นที่
 • ทั้งหมด: 1.5 ตร.กม. (0.6 ตร.ไมล์)
ความสูง: 25 เมตร (82 ฟุต)
ประชากร (2011)
 • ทั้งหมด: 747 คน
 • ความหนาแน่น: 498 คน/ตร.กม. (1,290 คน/ตร.ไมล์)
เขตเวลา: UTC+12:00 (เวลานาอูรู)
รหัสพื้นที่: +674
ภูมิอากาศ: ภูมิอากาศแบบป่าฝนเขตร้อน
ยาเรน (อังกฤษ: Yaren) เป็นเขตซึ่งเป็นเมืองหลวงโดยพฤตินัยของประเทศนาอูรู ตั้งอยู่ทางตอนใต้ของประเทศ มีประชากร 747 คน ซึ่งเป็นที่ตั้งของทำเนียบรัฐบาลนาอูรูและท่าอากาศยานนานาชาตินาอูรู เนื่องจากประเทศนาอูรูไม่มีเมืองหลวงอย่างเป็นทางการ ยาเรนจึงถือว่าเป็นเมืองหลวงโดยอนุโลม
ประวัติ

เขตยาเรนก่อตั้งขึ้นในปี 1968 ชื่อเดิมคือ Makwa (หรือ Moqua) มาจาก Moqua Well ซึ่งเป็นทะเลสาบใต้ดินและแหล่งน้ำดื่มหลักของชาวนาอูรู
ภูมิศาสตร์

เขตยาเรนตั้งอยู่ทางตอนใต้ของเกาะ มีขนาดพื้นที่ 1.5 ตารางกิโลเมตร (0.58 ตารางไมล์) ระดับความสูง 25 เมตร (82 ฟุต) มีอาณาเขตติดต่อกับเขตบูอาดาทางทิศเหนือ เขตเมเนงทางทิศตะวันออก และเขตโบเอทางทิศตะวันตก
เขตยาเรนมีภูมิอากาศแบบป่าฝนเขตร้อนทางทะเล (Köppen Af) โดยมีสภาพอากาศร้อนชื้นตลอดทั้งปี
| ข้อมูลภูมิอากาศของเขตยาเรน, ประเทศนาอูรู> เดือน | ข้อมูลภูมิอากาศของเขตยาเรน, ประเทศนาอูรู> ม.ค. | ข้อมูลภูมิอากาศของเขตยาเรน, ประเทศนาอูรู> ก.พ. | ข้อมูลภูมิอากาศของเขตยาเรน, ประเทศนาอูรู> มี.ค. | ข้อมูลภูมิอากาศของเขตยาเรน, ประเทศนาอูรู> เม.ย. | ข้อมูลภูมิอากาศของเขตยาเรน, ประเทศนาอูรู> พ.ค. | ข้อมูลภูมิอากาศของเขตยาเรน, ประเทศนาอูรู> มิ.ย. | ข้อมูลภูมิอากาศของเขตยาเรน, ประเทศนาอูรู> ก.ค. | ข้อมูลภูมิอากาศของเขตยาเรน, ประเทศนาอูรู> ส.ค. | ข้อมูลภูมิอากาศของเขตยาเรน, ประเทศนาอูรู> ก.ย. | ข้อมูลภูมิอากาศของเขตยาเรน, ประเทศนาอูรู> ต.ค. | ข้อมูลภูมิอากาศของเขตยาเรน, ประเทศนาอูรู> พ.ย. | ข้อมูลภูมิอากาศของเขตยาเรน, ประเทศนาอูรู> ธ.ค. | ข้อมูลภูมิอากาศของเขตยาเรน, ประเทศนาอูรู> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 34.0 (93.2) | 37.0 (98.6) | 35.0 (95) | 35.0 (95) | 32.0 (89.6) | 32.0 (89.6) | 35.0 (95) | 33.0 (91.4) | 35.0 (95) | 34.0 (93.2) | 36.0 (96.8) | 35.0 (95) | 37.0 (98.6) |
| อุณหภูมิสูงสุดเฉลี่ย °C (°F) | 30 (86) | 30 (86) | 30 (86) | 30 (86) | 30 (86) | 30 (86) | 30 (86) | 30 (86) | 30 (86) | 31 (88) | 31 (88) | 31 (88) | 30.3 (86.5) |
อุณหภูมิต่ำสุดเฉลี่ย  °C (°F): 25 (77)
| อุณหภูมิต่ำสุดที่เคยบันทึก °C (°F) | 21.0 (69.8) | 21.0 (69.8) | 21.0 (69.8) | 21.0 (69.8) | 20.0 (68) | 21.0 (69.8) | 20.0 (68) | 21.0 (69.8) | 20.0 (68) | 21.0 (69.8) | 21.0 (69.8) | 21.0 (69.8) | 20.0 (68) |
| หยาดน้ำฟ้า มม (นิ้ว) | 280 (11.02) | 250 (9.84) | 190 (7.48) | 190 (7.48) | 120 (4.72) | 110 (4.33) | 150 (5.91) | 130 (5.12) | 120 (4.72) | 100 (3.94) | 120 (4.72) | 280 (11.02) | 2,080 (81.89) |
| วันที่มีหยาดน้ำฟ้าโดยเฉลี่ย | 16 | 14 | 13 | 11 | 9 | 9 | 12 | 14 | 11 | 10 | 13 | 15 | 152 |
แหล่งที่มา: Weatherbase
ยานนีไลฟ์แอตดิอะโครโพลิส

ยานนีไลฟ์แอตดิอะโครโพลิส (อังกฤษ: Yanni Live At The Acropolis) เป็นชื่ออัลบั้มและชื่อชุดการแสดงสดของยานนี ในแนวดนตรีนิวเอจ ซึ่งเป็นการแสดงสดครั้งแรกของยานนีในวันที่ 25 พฤศจิกายน พ.ศ. 2536 ณ โรงละครเอรอเดส อัตติกอส กรุงเอเธนส์ ประเทศกรีซ
ยานนีไลฟ์แอตดิอะโครโพลิส เป็นอัลบั้มเพลงในรูปแบบแพคเก็ตอัลบั้ม ออกวางจำหน่ายในวันที่ 1 มีนาคม พ.ศ. 2537 ความยาว 60:57 นาที โดย ไปรเวตมิวสิก สำหรับวีดิทัศน์บันทึกการแสดงสด ต่อมาภายหลังการแสดงครั้งนี้ ได้นำไปออกอากาศในสหรัฐอเมริกาผ่านเครือข่ายพีบีเอส และเป็นการแสดงสดของยานนีที่ได้รับความนิยมอย่างสูง บันทึกการแสดงชุด ยานนีไลฟ์แอตดิอะโครโพลิส จัดเป็นมิวสิกวิดีโอที่ขายดีเป็นอันดับที่สองตลอดกาล ออกวางจำหน่ายในปี พ.ศ. 2537 โดยทำยอดการวางจำหน่ายได้มากกว่าเจ็ดล้านฉบับทั่วโลก
ต่อมา ยานนีไลฟ์แอตดิอะโครโพลิส ได้ถูกรวบรวมใหม่ภายใต้ชื่อ ยานนีไลฟ์, เดอะซิมโฟนีคอนเสิร์ตส 1994
ประวัติ

ยานนีไลฟ์แอตดิอะโครโพลิส เป็นอัลบั้มและบันทึกการแสดงสดครั้งแรกของยานนี ถ่ายทำและบันทึกการแสดงสดในวันที่ 25 พฤศจิกายน พ.ศ. 2535 ที่โรงละคอรเอรอเดส อัตติกอส และเป็นครั้งแรกของการแสดงที่ใช้วงออร์เคสตราในการแสดงร่วมกับวงดนตรีหลักของยานนีด้วย
การแสดงครั้งนี้มีชาร์แดด โรฮานี นักดนตรีและนักไวโอลินชาวอิตาเลียน เป็นวาทยกรผู้ควบคุมวง ร่วมกับวงรอยัลฟิลฮาร์โมนิกออร์เคสตราของกรุงลอนดอน ประเทศอังกฤษ
โดยการแสดงคอนเสิร์ตครั้งนี้ นอกจากโรฮานีจะเป็นวาทยกรผู้ควบคุมวงออร์เคสตราแล้ว ยังได้ร่วมบรรเลงไวโอลินคู่กับคาเรน บริกกส์ นักไวโอลินในวงดนตรีหลักของยานนี ซึ่งจากการแสดงการเดี่ยวไวโอลินของบริกกส์ในเพลง Within Attraction ร่วมกับโรฮานี ทำให้บริกกส์ได้รับฉายา "หญิงสาวในชุดแดง" และเสียงปรบมือจำนวนมากจากผู้ชมอีกด้วย
โรงละคอรเอรอเดส อัตติกอส อยู่บริเวณวิหารพาร์เธนอน กรุงเอเธนส์ ประเทศกรีซ เป็นโรงละครหินเก่าแก่ขนาดใหญ่ ที่มีอายุเกือบสองพันปี และมีประวัติศาสตร์ยาวนานของกรีซ สามารจุผู้ชมได้มากกว่า 10,000 คนขึ้นไป การแสดงยามค่ำคืนบริเวณโรงละครเอรอเดส อัตติกอส และมีวิหารพาร์เธนอนเป็นฉากหลัง สร้างความตื่นตาตื่นใจให้แก่ผู้ชมเป็นอย่างยิ่ง โดยการแสดงชุด ยานนีไลฟ์แอตดิอะโครโพลิส ได้รับเสียงตอบรับจากผู้ชมเป็นอย่างมาก สำหรับที่ใช้ในการบรรเลง เช่น เพลง "Acroyali/Standing in Motion", "The Rain Must Fall", "Within Attraction", "One Man's Dreams" เป็นต้น
อัลบั้ม

ยานนีไลฟ์แอตดิอะโครโพลิส เคยได้รับความนิยมอย่างสูงสุด จากการโหวตคะแนนความนิยมของนิตยสารบิลบอร์ด เป็นสุดยอดของอัลบั้มดนตรีแนวนิวเอจ และเคยติดอันดับความนิยมสูงสุด 5 อันดับของการจัดอันดับคะแนนการโหวตของนิตยสารบิลบอร์ดในปี พ.ศ. 2543
อัลบั้ม > รายชื่อเพลง

| ลำดับที่ | รายชื่อเพลง | โปรดิวเซอร์ | ความยาว |
| --- | --- | --- | --- |
| 1. | "Santorini" | ยานนี | 6:57 |
| 2. | "Keys to Imagination" | ยานนี | 7:35 |
| 3. | "Until the Last Moment" | ยานนี | 6:37 |
| 4. | "The Rain Must Fall" | ยานนี | 7:24 |
| 5. | "Acroyali/Standing in Motion (Medley) " | ยานนี | 8:51 |
| 6. | "One Man's Dream" | ยานนี | 3:36 |
| 7. | "Within Attraction" | ยานนี | 7:46 |
| 8. | "Nostalgia" | ยานนี | 5:46 |
| 9. | "Swept Away" | ยานนี | 9:22 |
| 10. | "Reflections of Passion" | ยานนี | 5:22 |
นักดนตรี

ยานนีไลฟ์แอตดิอะโครโพลิส ใช้วงดนตรีจำนวน 2 วงแสดงร่วมกัน ได้แก่วงดนตรีหลักของยานนี และวงรอยัลฟิลฮาร์โมนิกออร์เคสตรา โดยมี ชาร์แดด โรฮานี ทำหน้าที่เป็นวาทยกรผู้ควบคุมวงดนตรีในการแสดง และร่วมบรรเลงร่วมกับวงดนตรีของยานนีในเพลง Within Attraction
โดยนักดนตรีที่ร่วมแสดงในการแสดงชุด ยานนีไลฟ์แอตดิอะโครโพลิส ในวงดนตรีหลักของยานนี มีดังนี้
ชาร์ลี อดัมส์  (Charlie Adams)  – กลองดรัม
คาเรน บริกกส์  (Karen Briggs)  – ไวโอลิน
ไมเคิล  (Michael "Kalani" Bruno)  –  เครื่องให้จังหวะดนตรี
ริช ฟีเอราบรัชชี  (Ric Fierabracci)  –  กีตาร์เบส
จูลี โฮมิ  (Julie Homi)  – คีย์บอร์ด
แบรดลีย์ โจเซฟ  (Bradley Joseph)  – คีย์บอร์ด
ไวโอลินคู่ในเพลง "Within Attraction" : คาเรน บริกกส์ และ ชาร์แดด โรฮานี
นักร้องรับเชิญในเพลง "Aria" : ดาร์ลีน โคลเดนโฮเวน และ  ลีนน์ เดวิส
แหล่งข้อมูลอื่น

เว็บไซต์หลักของยานนี
ยานนีไลฟ์แอตดิอะโครโพลิส โดยออลมิวสิก[ลิงก์เสีย]
| ด ค กยานนี |
| --- | --- |
อัลบั้มเพลง: Optimystique • Keys To Imagination • Out Of Silence • Chameleon Days • Niki Nana • Reflections Of Passion • In Celebration Of Life • Dare To Dream • In My Time  • If I Could Tell You • Ethnicity
อัลบั้มรวมเพลง: Romantic Moments • Devotion • The Private Years
บันทึกการแสดงสด & มิวสิกวิดีโอ: Yanni Live At The Acropolis • Yanni Live At Royal Albert Hall • Yanni One On One • Tribute • Yanni Live! The Concert Event
คอนเสิร์ตทัวร์: 1987 Concert Series • 1988 Concert Series • Reflections Of Passion • Revolution in Sound • Dare To Dream • Yanni Live, The Symphony Concerts 1993 • Yanni Live, The Symphony Concerts 1994 • Yanni Live, The Symphony Concerts 1995 • Tribute • Ethnicity • Yanni Live!
โรงละคอรเอรอเดส อัตติกอส สถานที่จัดแสดงคอนเสิร์ต ยานนีไลฟ์แอตดิอะโครโพลิส
ยังโอม

| ยังโอม(แร็ปเปอร์)​ |
| --- | --- |
ยังโอมในงาน spotify on Stage เมื่อปี2019
ข้อมูลพื้นฐาน
ชื่อเกิด: รัธพงศ์ ภูรีสิทธิ์
รู้จักในชื่อ: ยังโอม
เกิด: 24 ตุลาคม พ.ศ. 2541 (26 ปี) กรุงเทพมหานคร ประเทศไทย
แนวเพลง: ฮิปฮอป
อาชีพ: แร็ปเปอร์ นักร้อง นักแสดง นักแต่งเพลง นักเต้น
เครื่องดนตรี: เสียงร้อง, ออโต้จูน
ช่วงปี: พ.ศ. 2558–ปัจจุบัน
ค่ายเพลง: ALREADY DEADD. Youngohm
นักดนตรี
รัธพงศ์ ภูรีสิทธิ์ (เกิด 24 ตุลาคม พ.ศ. 2541) ชื่อเล่น โอม มีชื่อในวงการเพลงว่า ยังโอม (อังกฤษ: Youngohm) เป็นแร็ปเปอร์และนักร้องชาวไทย มีเพลงดังคือ "เฉยเมย" ที่ได้รางวัลเพลงฮิปฮอปแห่งปี งานจูกซ์ไทยแลนด์มิวสิกอะวอดส์ (JOOX Thailand Music Awards) และเพลง "ธารารัตน์" มียอดเข้าฟังสูงถึง 1,000,000 ครั้ง ในเวลาเพียง 15 ชั่วโมง ของแอปพลิเคชันจูกซ์
ประวัติ

ยังโอมศึกษาที่โรงเรียนมัธยมวัดธาตุทอง ต่อมาเขาสอบเข้าได้เป็นนิสิตสาขาวิชาศิลปะการแสดง คณะศิลปกรรมศาสตร์ มหาวิทยาลัยศรีนครินทรวิโรฒ แต่เข้าเรียนได้เพียงครึ่งวันก็ตัดสินใจลาออกหลังจากนั้น ในขณะที่เรียนอยู่ระดับมัธยมต้น เขาเริ่มฟังเพลงฮิปฮอปและแต่งเพลงแร็ปเอง จนชั้นมัธยมปลายเริ่มเข้าห้องอัดเสียง และโพสต์คลิปเพลงทางโซเชียลเน็ตเวิร์ก โดยชื่อ "ยังโอม" มาจากแร็ปเปอร์ต่างประเทศ ที่มักจะใช้คำว่า Young นำหน้าชื่อ จึงนำมาใช้นำชื่อเล่นของตน ยังโอมร่วมกับเพื่อน ๆ เข้าแข่งขันในรายการ Rap is Now ฤดูกาลที่ 2 ซึ่งเป็นรายการค้นหาแร็ปเปอร์ สามารถเข้าถึงรอบ 32 คน และในปี 2559 ในฤดูกาลที่ 3 ของ Rap is Now ยังโอมกลับมาร่วมแข่งขันอีกครั้งสามารถเข้ารอบ 8 คนสุดท้าย แม้ไม่ได้ตำแหน่งชนะเลิศแต่ทำให้เป็นที่รู้จักในวงการแร็ปเปอร์มากขึ้น
ปี พ.ศ. 2560 ยังโอมเป็นที่รู้จักมากขึ้นกับเพลง "เฉยเมย" ซึ่งขึ้นอันดับ 1 บนชาร์ตจูกซ์ ในปีนี้เองได้ร้องเพลงร่วมกับวันเดอร์เฟรมในเพลง "อยู่ดี ๆ ก็" ต่อมาปี พ.ศ. 2561 ยังโอมได้รับรางวัลเพลงฮิปฮอปแห่งปี งานจูกซ์ไทยแลนด์มิวสิกอะวอดส์ (JOOX Thailand Music Awards) จากเพลง "เฉยเมย"  ยังได้ร่วมร้องเพลง "รู้ดีว่าไม่ดี" ของเก็ตสึโนวา และ "เสือสิ้นลาย" ของ ฟักกลิ้งฮีโร่, FYMME และ P –Hot
พ.ศ. 2562 ยังโอมออกเพลง "ดูไว้" เพียงแค่ครึ่งเดือนแรกมียอดวิวทะลุ 55 ล้านวิว ต่อมากับเพลง "ธารารัตน์" ซึ่งสร้างสถิติใหม่บนแอปพลิเคชันจูกซ์ โดยยอดเข้าฟังสูงถึง 1,000,000 ครั้ง ในเวลาเพียง 15 ชั่วโมง อีกทั้งยอดเข้าชมบนยูทูบ 23 ล้านวิวในสัปดาห์แรก
ในปี พ.ศ. 2565 ยังโอมเปิดเผยว่าตัวเองป่วยเป็นโรคอารมณ์สองขั้ว และปีต่อมาเขาได้ออกอัลบั้มที่สอง ธาตุทองซาวด์ โดยจัดงานเปิดอัลบั้มเมื่อวันที่ 25 มกราคม ณ เกษร เออร์บัน รีสอร์ท แอท เกษรวิลเลจ เขาจัดคอนเสิร์ตใหญ่ครั้งแรกในเดือนกุมภาพันธ์ปีเดียวกัน
ความเป็นศิลปิน

เพลงของยังโอม เป็นเรื่องราวของเขาเองราวร้อยละ 95 ทางด้านการแต่งเพลง เดอะสแตนดาร์ด วิเคราะห์เพลงของยังโอม ว่า มีเนื้อเพลงที่คมคาย เกรี้ยวกราด หยาบคาย ไม่ได้ใช้คำฟุ่มเฟือย บางครั้งก็มีข้อสรุป บางครั้งก็ไม่มี ซึ่งในหลาย ๆ ที ต้องฟังซ้ำถึงจะเข้าใจ อย่างเพลง "ธารารัตน์" และเพลง "เฉยเมย" มีวิธีการเอื้อนร้องที่แปลก กับประโยคเปิดหัว “ยังไม่ได้นอนเลยจะสิบโมงเช้า” ซึ่งวิธีการร้องนี้เขาได้รับอิทธิพลจาก อิลสลิก ในระยะแรกยังโอมยังใช้อุปกรณ์ออโตจูน ปรับเสียงร้องอีกด้วย แต่ได้เลิกใช้ในอัลบั้มถัดมา
เนื้อหาเพลงของยังโอมยังแสดงถึงเสรีภาพในการพูด เขามักวิพากษ์วิจารณ์เรื่องการเมืองอย่างตรงไปตรงมาแทรกเอาไว้ในทุกเพลง
ผลงาน > ซิงเกิ้ล

เฉยเมย (พ.ศ. 2560)
ดูผิด (พ.ศ. 2561)
ดูไว้ (พ.ศ. 2561)
ธารารัตน์ (พ.ศ. 2562)
รถด่วนขบวนสุดท้าย (พ.ศ. 2562)
คนเดียวบางที (พ.ศ. 2562)
คนที่เธอไม่เคยมอง (พ.ศ. 2562)
ไม่เฟี้ยว (พ.ศ. 2562)
Very Very Small (พ.ศ. 2565)
I JUST WANNA BE FREE (พ.ศ. 2565)
ผลงาน > อัลบั้ม

BANGKOK LEGACY (พ.ศ. 2563)
ธาตุทองซาวด์ (พ.ศ. 2566)
ผลงาน > ภาพยนตร์

ห้าวเป้งจ๋า อย่าแกงน้อง (พ.ศ. 2564)
ผลงาน > คอนเสิร์ต

The Concert Application Presents YOUNGOHM Concert “Sound from Dekwat  (เสียงจาก เด็กวัด)” – 25 กุมภาพันธ์ พ.ศ. 2566 เจเจมอลล์
รางวัล

รางวัลเพลงฮิปฮอปแห่งปี งานจูกซ์ไทยแลนด์มิวสิกอะวอดส์ (JOOX Thailand Music Awards)
แหล่งข้อมูลอื่น

ยังโอม ที่อินสตาแกรม